stanford-oval/wikipedia huggingface dataset:
טל דיליאן
הערות שוליים

1 2  רפפורט, עמיר (2005-01-28). "מארב כוכב". מעריב.
↑  מוטי בסוק, היי דרומה, באתר הארץ, 11 בינואר 2006
↑  שי אספריל, מי את, סירקלס?, באתר כלכליסט, 30 ביולי 2015
↑  גולן חזני, תוכנת הריגול של NSO מחלקת 850 מיליון שקל דיבידנד, באתר כלכליסט, 28 במאי 2017
↑  "2021 trends in intelligence: Intellexa provides a holistic approach to d". The Jerusalem Post | JPost.com.
↑  "ManuFuture - Crunchbase Company Profile & Funding". Crunchbase (באנגלית).
↑  "Medovie - Employees, Board Members, Advisors & Alumni". Crunchbase (באנגלית).
↑  "Cyprus Police Arrest 3 Employees of Israeli-owned Firm on Spying Charges". Haaretz (באנגלית). נבדק ב-2021-12-14.
↑  קפריסין: שוחררו העובדים בחברה הישראלית שנעצרו בגלל "רכב ריגול", באתר ynet, 20 בדצמבר 2019
↑  Άνδρος Ιωάννου, Κατασκοπευτικό βαν: Απαλλάχθηκαν οι τρεις κατηγορούμενοι με οδηγίες... Γενικού Εισαγγελέα (ב־)
↑  Νομική Υπηρεσία της Κυπριακής Δημοκρατίας, www.law.gov.cy (ביוונית)
↑  ΔΗΜΟΚΡΑΤΙΑ ν. WS WISPEAR SYSTEMS LIMITED, Υπόθεση Αρ.: 6839/21, 22/2/2022, www.cylaw.org
↑   עומר בן יעקב, איש מהמיליונים בשדה התעופה לא ידע: כך הסתבך מפקד יחידה 81 לשעבר, באתר TheMarker‏, 16 בספטמבר 2022
↑   עומר בן יעקב, סערת הרוגלה ביוון: תביעה לחקור חשד לפלילים של בכיר אמ"ן לשעבר, באתר הארץ, 6 באוקטובר 2022
↑  איתמר אייכנר, ארה"ב הטילה סנקציות על בכיר לשעבר באמ"ן שהפיץ תוכנת ריגול לדיקטטורות, באתר ynet, 6 במארס 2024
גאפ (עיר)

גאפ (בצרפתית: Gap) היא עיר מחוז בדרום־מזרח צרפת, הגדולה ביותר במחוז האלפים העליונים. היא נמצאת בגובה של כ-750 מטרים מעל פני הים. יחד עם עיירות אלפיניות אחרות, עיריית גאפ חברה באגודת העיירות האלפיניות של השנה (אנ') במטרה ליישם את האמנה האלפינית (אנ') להשגת פיתוח בר-קיימא בקשת האלפינית.
גאפ זכתה בתואר העיר האלפינית של השנה בשנת 2002. בשנת 2013 גאפ הוכתרה לעיר הספורטיבית ביותר בצרפת על ידי עיתון הספורט הלאומי הצרפתי ל'אקיפ.
טופונימיה

אזכור שמה של העיר נמצא לראשונה בטקסטים עתיקים כ-Vappincum, מאוחר יותר הצטמצם השם ל-Vappum, הצורה של השם Gap נמצא בכתבים מהמאה ה-13.
היסטוריה > פרהיסטוריה

היישוב הראשון של בני אדם שחיו באזור גאפ מתוארך לתקופה הנאוליתית. תרבותם של התושבים הראשונים הללו הייתה שייכת לתרבות דרום ההולוקן.
עדויות נדירות מאוד של התקופה הפרה-רומית נמצאו בשרידי אופידום שנמצא בפסגת גבעת סן-מנס הכוללים עקבות גלויים של דולמן שנחשפו ב-1866 ובית קברות עתיק בכפר פרה-קמארג; הממצאים משרידים אלו לא נשמרו נכון לשנת 2022. השרידים שכן נשמרו אלה מטבעות כסף גאלי. גאפ הייתה בירת הקלטים. עמים אלה, שייכים לשבט הקטוריגס (אנ') שחיי באזור בתקופת הברזל שקדמה לתקופה הרומית, הם דיברו בשפה הקלטית.
היסטוריה > התקופה הרומית

אזור Gapencais (צר') היה אז חלק מהטריטוריה של שבט גאלי בשם Vocontii (אנ'), שחי בשיפוליים הדרום מערביים של הרי האלפים. בני השבט עברו שינוי תרבותי לתרבות הרומית במהלך כיבוש גאליה נרבוננסיס בשנים 124–125 לפני הספירה, ושבירותיו היו לוק-אן-דיוס (אנ') ו-Vaison (אנ').
בסביבות שנת 20 לפנה"ס, קוטיוס, מנהיג שבטי עמק סוזה, שהיה בעל ברית של רומא, בימי אוגוסטוס, סלל את הדרך הרומית לאורך עמק הנהר דוראנס (אנ'). הוא הכניע את עמי האזור אף על פי שהיו להוטים לשמור על עצמאותם. נתיב זה, שנבנה בין השנים 14 ל-6 לפני הספירה, קיבל את השם Via Cotia per Alpem, קישר בין טורינו לסיסטרון (אנ') והיו בו שש תחנות משמר. העיר גאפ, שהייתה ידועה אז בשם Vapincum, נוסדה על בסיס אחת התחנות הללו. בשנת 22 לספירה, תחנת המשמר גאפ הייתה הנקודה בה התחילה הדרך הרומית לוואלנס.
בתקופה הרומית, במיקום של התחנה Vapincum שעל הדרך הרומית לטורינו היה מחנה צבאי רומי ומיקום המחנה היווה את מיקומה העתידי של העיר גאפ. המחנה היה מוגן בחומה מדורגת מוקפת תעלה. הוא היה הגדול ביותר מבין המחנות שהיו בין מונטגנבר (אנ') לסיסטרון. ניתן להעריך את חיל המצב שישב במחנה ב-360 איש שבאו מהשבטים שמסביב. משימתם הייתה להגן על המשתמשים בדרכים הרומיות מפני שודדים. מאוחר יותר, נסללה הדרך הרומית ל-Champsaur (צר'). עם הזמן המחנה בתחנה Vapincum (גאפ) קיבל חשיבות בכך ששלט על צומת הדרכים.
הכלכלה התבססה בעיקרה על חקלאות והגידולים הראשונים צמחו במורדות המתונות של גבעות פוימאורה Puymaure. חלק מהבתים נבנו על כלונסאות כפי שנמצא בחפירות ארכאולוגיות.
במהלך המאות הראשונות האוכלוסייה גדלה באופן משמעותי. לקראת סוף המאה ה-3 והמאה ה-4 נבנו ביצורים כדי להגן על הליבה המרכזית של המחנה והעיירה שקמה לידו. החומות הקיפו לחלוטין את המתחם ועליהן היו אחד עשר מגדלים. השטח שנכלל בין החומות היה בגודל 20 דונם. סביב החומות שבתוכם היה מרכז העיירה התרחבה העיירה לכל עבר.
היסטוריה > ימי הביניים

החל מ-28 בדצמבר 986, הבישוף של גאפ קבל זכויות ריבוניות על העיר מחשש מפני פלישות מוסלמיות עתידיות. הבישופים שמרו על הכוח השלטוני הזה עד לרפורמות המהפכניות בשנת 1801 אף על פי שגאפ סופחה על ידי הכתר הצרפתי כבר בשנת 1512.
גאפ וכל המרחב שסביבה הפכו לחלק ממחוז פרובנס שהוקם בסוף המאה ה-10. אף על פי שהבישופים של גאפ היו האדונים הזמניים של העיר שליטתם הייתה נגדה את רצונם של הרוזנים של פורקלקייר, בעיקר בתקופת כהונה של ארנו, שלימים הפך לבישוף של העיר. בשנת 1349 העביר הדופין מווינה הומברט השני את נסיכותו לבנו הבכור של פיליפ השישי הצרפתי, מלך צרפת לעתיד שארל החמישי.
במאה ה-14 העיר גאפ ניצלה את היתרונות של תקנות האפיפיורים מאביניון, דבר שהביא לתנועה תכופה יותר של סוחרים בעיר, לפיתוח מלאכת הצמר והעורות, וכפועל יוצא מזה גרמו לשגשוג כלכלי. קשרי הדת והמסחר עם אביניון התחזקו על ידי נוכחותם של אנשי דת רבים מהפמליה של הבישופ של גאפ.
היסטוריה > רנסאנס וראשית התקופה המודרנית

המאות ה-16 וה-17 היו זמנים אפלים במיוחד עבור העיר כתוצאה ממלחמות הדת בין תושבי העיר גאפ שהייתה מעוז קתולי, לבין תושבי Champsaur שעברו לפרוטסטנטיות. בליל 3 בינואר 1577, נכבשה העיר על ידי הפרוטסטנטים. הם שרפו את הקתדרלה, שדדו את המנזרים, ניכסו לעצמו את רכושם של התושבים ובנו מצודה בגבעות פוימאורה ששלטה על גאפ. בשנת 1622 חזרה העיר לקתוליות.
בשנת 1692, ויקטור אמדאוס השני, כבש את העיר, שננטשה על ידי תושביה, ב-29 באוגוסט גאפ נבזזה ונשרפה. מתוך 953 הבתים בעיירה, נהרסו 798.
היסטוריה > המאה ה-19

בשנת 1802, העיר גאפ והמחוז חוו צמיחה מסוימת. העיר נבנתה ונסללו כבישים המקשרים את גאפ לאיטליה.
נפוליאון הראשון עזב את האי אלבה בפברואר 1815 ועצר בגאפ ב-5 במרץ 1815 עם 40 פרשים ו-10 קצינים. כל אוכלוסיית העיר ליוותה את נפוליאון כשעזב את גאפ. גאפ חוותה התחדשות משנת 1875 עם הגעת הרכבת.
היסטוריה > המאה ה-20 > מלחמת העולם השנייה

במהלך מלחמת העולם השנייה, העיר הייתה חלק מהאזור החופשי. אחרי נובמבר 1942 וה-תיק אנטון (Case Anton), היא הוכנסה לאזור הכבוש. לאחר מבצע אוברלורד ב-6 ביוני 1944, הגרמנים הציבו כ-1,000 איש כדי לאבטח ולהחזיק את מרחב גאפ, השולט על ציר קאן-ליון. באמצע אוגוסט 1944, הגרמנים שהיו משוכנעים כי הם עומדים בפני מרד רחב היקף, הסכימו להניח את נשקם ונכנעו ללוחמי ההתנגדות ולכוחותיו של שארל דה גול עוד לפני שכוחות בעלות הברית הגיעו לעיר. כמה מאות לוחמי התנגדות הצליחו ללכוד 1,200 חיילים גרמנים, בהם 40 קצינים. העיר שוחררה בערב 19 באוגוסט 1944.
בשנת 2018 העיר גאפ רצתה לארח את אולימפיאדת החורף 2018, אך הפסידה כמועמדת לעיר אנסי הסמוכה. בסופו של דבר משחקי אולימפיאדת החורף 2018 התקיימו בפיונגצ'אנג שבקוריאה הדרומית.
גאוגרפיה > המיקום

גאפ יושבת על צומת אלפינית של הכבישים 94, D994 והכביש הארצי מספר 85, או בשמו ההיסטורי דרך נפוליאון (אנ'), שחוצה את הר "קול בייארד-Col Bayard" מצפון לעיר. גאפ ממוקמת בין הדופינה ההיסטורית לאזור המנהלי פרובאנס-אלפ-קוט ד'אזור. נכון לשנת 2018 גרו בה 40,559 תושבים. היא עיר מרכזית באזור העירוני של דרום האלפים הצרפתיים, בו חיו 80,555 תושבים (2018). גאפ הבנויה בגובה של 745 מטרים מעל פני הים, חוצה אותה הנחל La Luye (צר'), קרוב למקום שבו הוא מצטרף כיובל, לנהר דוראנס (אנ') מצפון. סביב גאפ נמצאים פארקים לאומיים עשירים בצמחייה האופיינית לאלפים הצרפתיים. הפארקים עוטפים את גאפ מדרום מזרח, דרום ודרום מערב.
גאוגרפיה > גאולוגיה ופני השטח

העיר גאפ ממוקמת ברובה בעמק הנקרא תעלת גאפ – Sillon de Gap, קרקעית העמק רחבה והיא נמצאת בגובה של 735 מטרים מעל פני הים חלקים אחרים של העיר בנויים על המדרונות המערביים של העמק בגובה של כ־2,000 מטרים לרגלי הר צ'ארנס.
הנקודה הגבוהה ביותר בעיר נמצאת מחוץ לעמק, על מדרון קו פרשת המים שנקרא Raz de Bec, בגובה 2,385 מטרים.
העמק נוצר ועוצב על ידי קרחון שנקרא דה לה דורנס במהלך עידן הקרח האחרון, הידוע בשם קרחון Würm שגלש מהרי האלפים וחרץ תוך גלישתו את העמק המכונה תעלת גאפ.
קרקעות העמק, שנוצרו מגלישת הקרחון כוללות משקעי מורנה. ניתן לראות לא פחות מחמש רמות של מורנות רוחביות וחזיתיות. אלה נראים בבירור, במיוחד במורדות הדרומיים של הר "קול בייארד", שם הם יצרו טרסות המשמשות לחקלאות.
הגאולוגיה ופני השטח של גאפ
תעלת (עמק) גאפ The Sillon de Gap (מבט לכיוון צפון-מזרח), עמק קרחוני גדול
הקרחון הגדול של Peyre-Ossel ממוקם על מורנה צידית
שכבות אבן גיר של Pic du Charance
מבט לכיוון דרום-מזרח מהעיר גאפ
גאוגרפיה > הידרוגרפיה

במרכז העיר גאפ זורם הנחל La Luye, שהוא יובל של הנהר דורנס. אורך הנחל כ־22.6 קילומטרים ומתמזגים אליו עוד מספר נחלים קטנים יותר. האגן ההידרוגרפי של נחל הלויה והיובלים שלו מהווים את מקור מי השתייה וההשקיה של העיר והשטחים החקלאים שסביבה.
הנחל La Luye הזורם בגאפ, ליד פארק דה לה פפינייר
אגם מאגר ז'אוסו
גאוגרפיה > אקלים

האקלים בגאפ מוגדר כאקלים אוקיאני (Cfb), על פי מערכת Köppen, עם השפעה יבשתית (Dfb) בשל הגובה של העיר. העיר, מושפעת מאוד ממיקומה הפנימי ביבשת, היא חווה חורפים קרים ומושלגים וקיץ חמים. לכן האקלים שלה מוגדר גם כאקלים כמעט אלפיני. המאפיין העיקרי של האקלים המקומי מאופיין בימי שמש וימי שלג דבר המדגיש את האופי ההררי של העיר. הקיץ מאופיין בסופות רעמים תכופות והערפל נדיר למדי.
| אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> ינואר.6.3.-4.6.70.8 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> פברואר.8.-3.7.70 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> מרץ.13.3.-0.3.72.5 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> אפריל.16.8.2.3.70.8 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> מאי.21.5.6.81.7 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> יוני.24.5.9.2.70 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> יולי.27.6.11.2.45.8 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> אוגוסט.26.5.10.5.58.3 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> ספטמבר.23.8.5.64.2 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> אוקטובר.18.2.3.9.95 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> נובמבר.10.8.0.1.91.7 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> דצמבר.7.7.-3.6.77.5 | אקלים בגאפ   Gap   נתוני מזג האוויר הממוצעים בגאפ בין השנים שבין 1951 ל-1970> שנה.17.3.3.868.3 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: 
מחוץ לבריזות שבעמק, הרוח השלטת היא רוח צפונית, המכונה באופן מקומי רוח ביס-bise wind. למעשה, הרוחות הצפוניות האלה הן חלק של המיסטרל.
בהתייחס לעננות, קיימת תופעת "הבר של בייארד" המתוארת: כאוסף של עננים קומפקטי המכסה את רמת הר בייארד. העננים נדחפים ברוח ויורדים אל העמק. העננים הללו נעלמים מיד לאחר שהם יורדים כמה מאות מטרים לתוך העמק בהשפעת הטמפרטורה שעולה. כיסוי העננים נראה שהוא קבוע וללא תנועה.
תחבורה > מערכת הכבישים

העיר גאפ שוכנת על צומת דרכים. על הכביש הלאומי RN 85 (דרך נפולאון) שפונה לכיוון צפון ודרום, והכבישים האזוריים RN 94 ו-RD 994 לכיוון מזרח מערב.
כביש-RN 85 המוביל צפונה מגיע לעיר גרנובל במרחק של 103 קילומטרים מגאפ. העיר סיסטרון נמצאת על כביש 85 במרחק של 48 קילומטרים מדרום לגאפ. לבסוף כביש 85 מגיע עד לחוף הים התיכון. כביש-RN 94 מגיע עד לגבול האיטלקי ממזרח לגאפ במרחק של כ-100 קילומטרים. כביש-RD 994 מגיע עד לפונט-סנט-אספרי במרחק של כ-150 קילומטרים מערבה מהעיר גאפ.
בהתחשב בגידול התנועה בצירי התנועה הארציים והאזוריים הורחבו הכבישים הפנימיים והשדרות בעיר והוקמו עליהם מעקפים במטרה להרחיק את התנועה הארצית ממרכז העיר.
תחבורה > רכבות

העיר גאפ מקבלת שירות רכבות מחברת הרכבות הלאומית הצרפתית SNCF. תחנת גאפ מחוברת ישירות לפריז מדי יום באמצעות רכבת לילה. קווי הרכבת האזוריים מחברים את העיר לבריאנסון (אנ'), גרנובל, ואלנס, כמו גם לאקס-אן-פרובאנס ולמרסיי.
תחבורה > תחבורה אווירית

נמל התעופה גאפ-טאלר (אנ') ממוקם במרחק 13 קילומטרים מהעיר.
חברת אייר אלפס הפעילה מטוסי אוטר DHC-6 Twin, בשירות סדיר בין פריז-לה בורז'ה לגאפ בין השנים 1973 ועד 1977 בסוף שנת 1977 היא הפסיקה במתן השירות. הרוב המכריע של התנועה האווירית בנמל מכוונת לתיירות ספורט.
תחבורה > תחבורה עירונית

התחבורה הציבורית בעיר מסופקת על חברת Linea. בשנת 2016, רשת החברה כללה כ-12 קווים בעיר. קיים גם שירות הסעות מיוחד לבית הספר ומוניות זמינות לפי דרישה. מלבד המוניות, כל שרותי התחבורה הציבורית בעיר, הם שירותים חינמיים לחלוטין.
תחבורה > מתקני רכיבה על אופניים

בעיר ישנם מספר שבילי אופניים החוצים אותה. חלקם נפרדים מרשת הכבישים, אחרים הם שבילי אופניים לצד כבישים.
הנהלת העיר

מועצת העיר מונה 43 חברים, מתוכם 20 נבחרים על ידי מועצת הקהילה.
הנהלת העיר > מדיניות סביבתית

גאפ מסווגת בשלושה פרחים בתחרות של הערים והכפרים הפורחים בצרפת.
הנהלת העיר > יחסים בינלאומיים > ערים תאומות

גאפ קשורה בברית ערים תאומות באירופה. במסגרת זו נעשים חילופי חברה-תרבותיים, חינוכיים וספורטיביים.
איטליה פינרולו, איטליה (מ־1966)
גרמניה טראונשטיין, גרמניה (מ־1976)
הנהלת העיר > יחסים בינלאומיים > שיתוף פעולה מבוזר

בנוסף, נחתמו הסכמי שיתוף פעולה מבוזרים עם ערים באפריקה ובאסיה.
קמרון בנגאו, קמרון (מ־2003)
נפאל קטמנדו, נפאל (מ־2004)
אוכלוסייה וחברה

| שנה | 1793 | 1800 | 1836 | 1856 | 1886 | 1901 | 1931 | 1946 | 1975 | 1999 | 2012 | 2017 | 2019 |
| --- | --- | --- | --- | --- | --- | --- | --- | --- | --- | --- | --- | --- | --- |
| תושבים | 6,014 | 8,050 | 7,854 | 8,912 | 11,621 | 11,018 | 11,717 | 16,371 | 28,233 | 36,262 | 40,761 | 40,895 | 40,631 |
התפלגות האוכלוסייה לפי גברים ונשים היא: 52.3% נשים ו-47.7% גברים; התפלגות האוכלוסייה לפי גילאים היא: 20.6% עד גיל 14, בין הגילאים 15–64 עומד על 57% ומעל גיל 65 22.4%. צפיפות האוכלוסייה לשנת 2019: 367.9 תושבים לקילומטר מרובע.
אוכלוסייה וחברה > דיור

מתוך 21,479 בתים בגאפ ב-2011, 88% היו מגורים עיקריים של תושבי העיר ו-8.50% היו ריקים. רוב בתי המגורים כללו 4 חדרים או 5 חדרים. רוב מבני המגורים נבנו בתקופה שבין 1946 ל-1990 (65%). מחצית מהדיירים הקבועים בעיר הם בעלי בתים (51%), חלק מהבתים מיועד לדיור סוציאלי להשכרה.
אוכלוסייה וחברה > חינוך

בעיר קיימים 12 בתי ספר יסודיים עירוניים, 13 חטיבות ביניים עירוניות, 6 בתי ספר כפריים. בנוסף, ישנם גם מספר גני ילדים פרטיים ובתי ספר יסודיים פרטיים.
בעיר ישנם גם חמישה בתי ספר תיכוניים עירוניים וארבעה בתי ספר תיכוון של מחוז פרובאנס-אלפ-קוט ד'אזור, בית הספר המקצועי, בית הספר לחינוך טכנולוגי כללי וחקלאי. בגאפ נמצאת אוניברסיטת פול ושלוחה של אוניברסיטת אקס-מרסיי.
אוכלוסייה וחברה > אירועי תרבות וחגיגות

במהלך חודשי הקיץ, אגודת הסוחרים של מרכז העיר גאפ מארגנת את נוקטורנס. מדובר באירועים מוזיקליים וחגיגיים המלווים בפתיחת חנויות במרכז העיר בין השעות 19:00 עד 23:00. מדי שנה מתקיים יריד אקספו גם בפארק דה לה פפנייר במהלך חודש מאי. הקוואטרו, תיאטרון עם מקומות ישיבה מדורגים נשלפים, מארגן אירועים, כגון קונצרטים, הופעות, סמינרים עסקיים וכו'.
אוכלוסייה וחברה > בריאות

בעיר יש בית חולים, בעל שלוש מחלקות. בית החולים בגאפ, הוא בית החולים הגדול ביותר בהרי האלפים הדרומיים. בנוסף קיים גם מרכז המתמחה בגריאטריה.
אוכלוסייה וחברה > ספורט

גאפ היא נקודת הסיום של הטור דה פראנס. העיר מקיימת נבחרות בענפי ספורט רבים כגון: הוקי קרח, כדור רגל, גלישה אלפינית, רכיבת אופני הרים, החלקה על הקרח, כדורסל, כדור אף, רוגבי ועוד.
אוכלוסייה וחברה > תקשורת

Alpes 1 (תחנת רדיו מקומית)
The Dauphiné Libéré (עיתון יומי)
Alpes et Midi (עיתון שבועי)
Anima Gap
D!CI
כלכלה

השכר החציוני בגאפ בשנת 2011 עמד על 18,944 יורו. רוב ההכנסות נובעות מעבודה בשכר (55%), לעומת כשליש שהם פנסיונרים (30%). מגזר הבנייה גדל במיוחד כתוצאה מהקמת מתקני ספורט החורף. מגזר השירותים הוא המגזר העיקרי בכלכלה המקומית בעיר, בתחומי התיירות והספורט.
לקריאה נוספת

Gallia Christiana (Nova, 1715), I, 452–473, Instrumenta, 86–89, (Nova, 1725), III, 1051–1107; Instrumenta, 177–188, 205–8;
Joseph Hyacinthe Albanès, Gallia christiana Novissima (Montbeliard, 1899), I,
Jean-Irénée Depéry, Histoire hagiologique du diocese de Gap (Gap, 1852);
Honoré Fisquet, France Pontificale (Paris, 1868);
Gaillaud, Histoire de Notre Dame d'Embrun (Gap, 1862);
Joseph Roman, Sigillographie du diocese de Gap (Grenoble, 1870);
Joseph Roman, Tableau historique du département des Hautes-Alpes (Paris, 1889–91);
Ulysse Chevalier, Topo-bibl., pp. 988, 1266.
מוטי מורל

| --- | --- |

 לידה:  23 במאי 1952
 נהרג:  17 באפריל 2018 (בגיל 65) תל אביב-יפו, ישראל
 מדינה:  ישראל 
 מקום קבורה:  בית הקברות מורשה 
 השכלה:  הקריה האקדמית אונו 
 עיסוק:  פרסומאי, יועץ אסטרטגי, יועץ תקשורת
 מספר צאצאים:  4 
 
מוטי מורל (23 במאי 1952 – 17 באפריל 2018) היה פרסומאי, יועץ אסטרטגי (מנהל קמפיינים פוליטיים) ויועץ תקשורת ישראלי.
ביוגרפיה

מורל החל את דרכו המקצועית ב-1975 כקופירייטר ומנהל קריאטיבי במשרדי פרסום. בין הלקוחות בהם טיפל היו הבנק הבינלאומי הראשון, הבורסה לתכשיטים, ארגון "חוקה לישראל", מפעלי הבירה, אׂסם, בנק הפועלים וטמפו. במסגרת עבודתו עבור "טמפו" טבע מורל את הסיסמה "דור הג'ינס שותה קווינס" שהפכה לאחת הסיסמאות המוכרות בישראל (אם כי שיווק המשקה שפרסמו לא-צלח). הוא גם טבע את הקונספט השיווקי "המרכז הבריאותי" למזרני עמינח.
ביוגרפיה > כמנהל קמפיינים פוליטיים

בשנת 1985 הקים את חברת "מורל פרסומאים" לפרסום לסקטור העסקי, כשבנוסף ניהל שורה של מערכות בחירות לכנסת. מורל היה חלק מצוות הבחירות לכנסת השתים עשרה של הליכוד בשנת 1988, קופירייטר ראשי במערכת הבחירות לכנסת השלוש עשרה של יצחק רבין בשנת 1992 (בהן כיכבה הסיסמה "ישראל מחכה לרבין"), מנהל הקמפיין במערכת הבחירות של בנימין נתניהו ב-1996 (הפעם כיכבה הסיסמה "פרס יחלק את ירושלים"), ושל מפלגת ישראל בעליה בבחירות לכנסת בשנת 1999 (עם הססמה "נאש קונטרול").
אחד ההישגים הגדולים של מורל הוא ניצחונו של בנימין נתניהו בבחירות 1996 מול שמעון פרס. בתחילה פיגר נתניהו בסקרים בפער של כ-20% (גם בגלל השפעת רצח רבין), ונראה היה כי הניצחון של פרס מובטח. הסלוגן "פרס יחלק את ירושלים" שהגה מורל סייע לניצחונו של נתניהו.
מורל ניהל קמפיינים גם במערכות הבחירות לרשויות המקומיות בישראל, בין השאר לרון חולדאי בתל אביב, מאיר יצחק הלוי באילת, זאב בילסקי ברעננה, רוביק דנילוביץ' בבאר שבע וגבי ללוש בדימונה.
בשנת 1998 הקים את חברת יחסי הציבור והאסטרטגיה "מורל תקשורת" ובין הלקוחות בהם טיפל היו ויאוליה (ישראל), עיריית תל אביב, עיריית אשדוד, משרד האוצר, משרד התיירות, משרד החוץ, משרד ראש הממשלה, צה"ל, ועד השופטים, התאחדות מלונות ים המלח, הקרן לרווחת ניצולי השואה, ועד עובדי חברת החשמל, ועד עובדי בזק, פורום המכללות הטכנולוגיות והתאחדות בוני הארץ (התאחדות הקבלנים).
מורל ניהל שורה של קמפיינים ומאבקים, בהם: שביתת הרופאים בשנת 2000, מאבק ניצולי השואה (2007), מאבק להקמת בית חולים באשדוד (2008), מאבק ארגון נכי צה"ל (2009), מאבק להקמת גדר הגבול ישראל-מצרים לעצירת ההסתננות מאפריקה לישראל (2010), מאבק עובדי חיפה כימיקלים להשוואת תנאי העבודה הבין דוריים (2011), מאבק נגד מכירת כי"ל לחברת "פוטאש ססקצ'ואן" הקנדית (2013), מאבק התסריטאים והבמאים של תל"י (2014) ומאבק נגד ויתור המדינה על "מניית הזהב" בצים (2014).
בשנת 2007 קיבל כשותף למשרדו את רונן צור, וב-2016 מכר צור את חלקו למורל, בעקבות סכסוך בין השניים.
ב-2016 החל לעבוד עבור ראש האופוזיציה, יצחק הרצוג, בפרסום ויחסי ציבור לתוכניתו המדינית.
ביוגרפיה > קמפיינים של "הכפשה תקשורתית" למען הסיינטולוגיה וכתות אחרות

מורל העיד על עצמו כי הוא חסיד מוצהר של כת הסיינטולוגיה. בתחקירים שנעשו על-ידי העיתונאי גור מגידו נחשף כי מורל נשכר על ידי ארגון כנסיית הסיינטולוגיה בישראל, על-מנת לבצע קמפיין "השחרה" כנגד המרכז הישראלי לנפגעי כתות שמטרתו "ייבוש מקורותיו הכספיים של המרכז לנפגעי כתות יחד עם השחרת תדמיתו הציבורית" של המרכז. כחלק מפעילותו להשחרת המרכז הישראלי לנפגעי כתות סייע גם לתנועת בני ברוך - קבלה לעם בפעילותן כנגד המרכז ובניסיונן להשתיק את מבקריהן.
במרץ 2016 קבע בית המשפט העליון כי מורל פעל כיועץ תקשורת לארבע נשים, שקשרו קשר "לתפור" תיק אונס לעו"ד אורי דניאל שהיה בסכסוך עם חלק מהנשים. על רקע זה הופסק שיתוף הפעולה שלו עם יצחק הרצוג. בית המשפט קבע כי דניאל היה קורבן לעלילת שווא שהעלילו עליו ארבע נשים, שטענו כי אנס אותן. לפי קביעת בית המשפט העליון, איש יחסי הציבור מוטי מורל, בעזרתה של עו"ד רוני אלוני־סדובניק, סייע לאותן נשים "לתפור" לדניאל תיק אונס על מנת להשחיר את שמו של דניאל, ולהימנע מלשלם לו פיצויים שנפסקו לטובתו.
חיים אישיים

בשנותיו האחרונות קיבל תואר ראשון במשפטים מהקריה האקדמית אונו והתמחה במשרד עורכי דין של גלעד שר ושות'.
חיים אישיים > פטירתו

ב-17 באפריל 2018 נהרג מורל בתאונת דרכים בתל אביב-יפו, בעת שרכב על אופניים חשמליים. הותיר אחריו ילד מנישואיו הראשונים לאילנה מורל, שני ילדים מבת-זוגו השנייה אורנה מורל, ותינוקת כבת שנה מבת-זוגו השלישית זהר נבות. נטמן בבית הקברות מורשה הסמוך לרמת השרון.
הערות שוליים

↑  סמדר שאולי, מ"פרס יחלק את ירושלים" ועד ל"אספסוף", באתר ynet, 12 בינואר 2001
↑  קרן צוריאל-הררי, ‏פוליצר מניצולי השואה, באתר גלובס, 9 באוגוסט 2007
↑  שי ניב, ‏עוד קמפיין נגד רה"מ בעניין בית החולים באשדוד: "אולמרט בובה של האוצר", באתר גלובס, 9 באפריל 2008
↑  אלכסנדר כץ, מסיר את הכפפות: ראש עיריית אילת ינהל קמפיין נגד המסתננים – באמצעות מוטי מורל, באתר אייס, 1 ביולי 2010
↑  אלה ברייר, תכלה שנה ומשבריה. מוטי מורל מסכם, באתר ביזפורטל, 28 בספטמבר 2011
↑  מיקי פלד, החברה לישראל לביה"ד לעבודה: אין מגעים עם פוטאש על עסקה, באתר כלכליסט, 16 בינואר 2013
↑  אלה לוי-וינריב, ‏תפנית חדה בעלילת קרבות מורל-צור: יחזרו לשת"פ ולהעברת לקוחות, באתר גלובס, 31 במרץ 2016
↑  ע"א 7426/14 פלונית ואחרות נ' עו"ד אורי דניאל, ניתן ב־14 במרץ 2016
↑  לי-אור אברבך, ‏בצל "קמפיין הנאנסות": יצחק הרצוג הפסיק לעבוד עם מוטי מורל, באתר גלובס, 15 במרץ 2016
↑  מור שמעוני, ‏האם מי שמוסר עדות שקר על אונס בכלל משלם את המחיר?, באתר מעריב אונליין, 20 במרץ 2016;
ע"א 7426/14 פלונית ואחרים נ' אורי דניאל, ניתן ב־14 במרץ 2016
↑  R. J. Coffey, R. E. Finger, Employee involvement program changes and the total quality process: the University of Michigan Medical Center experience, Journal of the Society for Health Systems 2, 1990, עמ' 50–60
↑  עו"ד גלעד שר: מוטי מורל משפטן, מבריק, מקורי, יסודי וחרוץ, באתר ערוץ 7, 18 באפריל 2018
↑   נתי טוקר, איש יחסי הציבור מוטי מורל נהרג בתאונת דרכים בתל אביב, באתר TheMarker‏, 17 באפריל 2018
↑   נתי טוקר, איש יחסי הציבור מוטי מורל נהרג בתאונת דרכים בתל אביב, באתר TheMarker‏, 17 באפריל 2018
בית הכנסת סקולנובה

| --- | --- |

 מידע כללי
 סוג:  בית כנסת 
 מיקום:  טראני 
 מדינה:  איטליה 
 
 קואורדינטות:  41°16′47″N 16°25′04″E﻿ / ﻿41.27975°N 16.41776°E﻿ / 41.27975; 16.41776
 he
 
בית הכנסת סקולנובה (באיטלקית: Sinagoga Scolanova; מילולית: "בית הכנסת החדש") נמצא בעיר טראני שבדרום איטליה. הוא נבנה בימי הביניים בשנת 1247. בשנת 1541, עם גירוש היהודים מהאזור בידי קרלוס החמישי, הוסב – יחד עם שלושת בתי הכנסת הנוספים בטראני – לכנסייה קתולית, ששמה היה "סנטה מריה סקולנובה" (באיטלקית: Chiesa di Santa Maria Scolanova). הכנסייה שפעלה בו הפסיקה את פעילותה בשנות ה-50, ובשנת 2006 שב המבנה ליעודו המקורי, בית כנסת יהודי. אף שהכנסייה פעלה במבנה במשך מאות שנים, לא הוכנסו שינויים משמעותיים בעיצובו הפנימי של המבנה, וכך השתמרו גומחת ארון הקודש ושלושה חלונות המעטרים את קיר המזרח.
בית הכנסת סקולנובה היה אחד מארבעה בתי כנסת שפעלו בעיר טראני בימי הביניים. בשנת 1541, עם גירוש יהודי האזור, הוסבו כל ארבעת בתי הכנסת לכנסיות ו-310 היהודים שנותרו בעיר נאנסו להמיר את דתם לנצרות. מתוך ארבעת מבני בתי הכנסת שרדו רק הסקולנובה והסקולגרנדה. מבנה בית הכנסת סקוֹלַגרַנדֶה (באיטלקית: Sinagoga Scolagrande; מילולית: "בית הכנסת הגדול") הפך לכנסיית סנט'אנה (באיטלקית: Chiesa di Sant’Anna), וב-2009, כתוצאה מפעילותו של חוקר יהדות איטליה צ'זרה קולפמינה ואחרי עבודות שיקום ממושכות, נפתח בו מוזיאון למורשת יהודי טראני (איט').
על אף השבת המבנה לייעודו המקורי כבית הכנסת, בשל היותו מקום היסטורי אין אפשרות לשנות דבר במבנה. כך נוצר מבנה דת יהודי שמשלב אלמנטים נוצרים. בבית הכנסת נותר מגדל פעמונים בראש המבנה, אך אחד מבני הקהילה החליף באישון לילה את הצלב במגן דוד. את איור מרים אם ישו, שבגומחת ארון הקודש, כיסו באמצעות קיר זמני.
מאז 2006, היהודי האחרון שנותר בטראני, אברהם זכאי זקילו, מתפלל בבית הכנסת מדי יום. לתפילה במקום מצטרפים גם מבקרים מזדמנים בעיר.
ראו גם

יהדות טראני
הערות שוליים

1 2 3  איטליה, טראני / הרב אליהו בירנבוים, באתר www.daat.ac.il
אסטריזם (אסטרונומיה)

העגלה הגדולה והעגלה הקטנה
מתלה המעילים או הצביר של ברוקי
משושה החורף
הרצף של קמבל
אַסטֶריזם (Asterism) הוא צורה דמיונית הנוצרת מחיבור שרירותי של כוכבים בשמי הלילה של כדור הארץ. לא מקובל להשתמש במונח עבור קבוצת כוכבים, שכן קבוצת כוכבים מוגדרת כשטח של השמיים וכוללת את השטח עצמו ואת כל תכולתו, כולל גרמי שמיים שלא ניתן לראות ללא ציוד עזר, ולא רק את כוכבי הקבוצה (למעשה, בעת העתיקה היו קבוצות הכוכבים אסטריזם). אסטריזם עשוי להיות בגדלים שונים:
קטן מאוד ולהראות רק תחת הגדלה באמצעות משקפת או טלסקופ (למשל מתלה המעילים (הצביר של ברוקי) בקבוצת שועלון)
חלק מקבוצת כוכבים (למשל העגלה הקטנה והעגלה הגדולה בקבוצות הדובה הקטנה והדובה הגדולה)
גדול מאוד ולהתפרס על מספר קבוצות כוכבים (למשל משושה החורף או משולש הקיץ)
האסטריזמים הבולטים יכולים לעזור לזהות את קבוצות הכוכבים, למצוא גרמי שמיים קשים לצפייה ולאתר את כוכב הצפון לצורך ניווט, כך שהם שימושיים במיוחד לחובבים הרוצים להכיר את שמי הלילה.